ಬಿಳಿಪೃಷ್ಠದ ರಾಟವಾಳ



ಬಿಳಿಪೃಷ್ಠದ ರಾಟವಾಳ  ಅಥವಾ ಬಿಳಿಪೃಷ್ಠದ ಮ್ಯಾನಿಕಿನ್‌  (ಲೊಂಚುರಾ ಸ್ಟ್ರಯೇಟಾ  ) ಎಂಬ ಪಕ್ಷಿಯನ್ನು ಪಕ್ಷಿಪಾಲನೆಯ ಕ್ಷೇತ್ರದಲ್ಲಿ ಕೆಲವೊಮ್ಮೆ ಉದ್ದ ಗೆರೆಗಳುಳ್ಳ ಹಾಡುಹಕ್ಕಿ  ಎಂದು ಕರೆಯಲಾಗುತ್ತದೆ. ಇದು ಅರಗು ಕೊಕ್ಕಿನ "ಹಾಡುಹಕ್ಕಿಗಳ" (ಎಸ್ಟ್ರಿಲ್ಡಿಡೇ) ವಂಶಕ್ಕೆ ಸೇರಿದ ಗುಬ್ಬಚ್ಚಿ ಗಣದ ಒಂದು ಸಣ್ಣ ಪಕ್ಷಿಯಾಗಿದೆ. ಇವು  ನಿಜವಾದ ಹಾಡುಹಕ್ಕಿಗಳ (ಫ್ರಿಂಜಿಲ್ಲಿಡೇ) ಮತ್ತು ನಿಜವಾದ ಗುಬ್ಬಚ್ಚಿಗಳ (ಪ್ಯಾಸರಿಡೇ) ನಿಕಟವಾದ ಸಂಬಂಧಿಗಳಾಗಿವೆ.

ಇದು ಉಷ್ಣವಲಯದ ಭೂಖಂಡದ ಏಷ್ಯಾ ಮತ್ತು ಕೆಲವೊಂದು ಮಗ್ಗುಲಿನ ದ್ವೀಪಗಳಿಗೆ ಸ್ಥಳೀಕವೆನಿಸಿದೆ, ಮತ್ತು ಜಪಾನ್‌‌‌ನ ಕೆಲವೊಂದು ಭಾಗಗಳಲ್ಲಿ ದೇಶೀಯವಾಗಿಸಲ್ಪಟ್ಟಿದೆ. ಇದರ ಪಳಗಿಸಿದ ಮಿಶ್ರತಳಿ ಸಂತತಿಯಾದ ಸಣ್ಣಗಾತ್ರದ ಬಿಳಿಯ ಗೀಜಗ  ಅಥವಾ ಬಂಗಾಳಿ ಹಾಡುಹಕ್ಕಿ ಯು ವಿಶ್ವಾದ್ಯಂತ ಒಂದು ಮುದ್ದಿನ ಪ್ರಾಣಿಯಾಗಿ ಮತ್ತು ಒಂದು ಜೈವಿಕ ಮಾದರಿ ಜೀವಿಯಾಗಿ ಕಂಡುಬರುತ್ತದೆ.

ವಿವರಣೆ

ಬಿಳಿಪೃಷ್ಠದ ರಾಟವಾಳ ಪಕ್ಷಿಯು ಸರಿಸುಮಾರಾಗಿ 10 ರಿಂದ 11 ಸೆಂ.ಮೀ. ಉದ್ದವಿದ್ದು, ಒಂದು ಮೋಟುಮೋಟಾದ ಬೂದು ಕೊಕ್ಕು ಮತ್ತು ಕಪ್ಪಗಿನ ಒಂದು ಉದ್ದನೆಯ ಚೂಪಾದ ಬಾಲವನ್ನು ಹೊಂದಿರುತ್ತದೆ. ವಯಸ್ಕ ಪಕ್ಷಿಗಳು ಮೇಲ್ಭಾಗದಲ್ಲಿ ಹಾಗೂ ಎದೆಯ ಮೇಲೆ ಕಂದು ಬಣ್ಣವನ್ನು ಹೊಂದಿದ್ದು, ಕೆಳಭಾಗದಲ್ಲಿ ನಸುಬಣ್ಣವನ್ನು ಹೊಂದಿರುತ್ತವೆ; ಬುಡವು ಬಿಳಿಯದಾಗಿರುತ್ತದೆ. ಉಪಜಾತಿಗಳ ನಡುವೆ ಒಂದಷ್ಟು ಬದಲಾವಣೆಯು ಕಂಡುಬರುತ್ತದೆಯಾದರೂ, ಎಲ್ಲಾ ಉಪಜಾತಿಗಳಲ್ಲಿ ಲಿಂಗಗಳ ವ್ಯತ್ಯಾಸ ಗುರುತಿಸುವುದು ಬಹುತೇಕ ಅಸಾಧ್ಯ; ಗಂಡುಗಳು ಒಂದು ಭಾರೀ ಗಾತ್ರದ ತಲೆಯನ್ನು ಮತ್ತು ಕೊಕ್ಕನ್ನು ಹೊಂದಿರುತ್ತವೆ.

ಉಪಜಾತಿಗಳಲ್ಲಿ ಇವು ಸೇರಿವೆ:
 ಲೊಂಚುರಾ ಸ್ಟ್ರಯೇಟಾ ಅಕ್ಯೂಟಿಕೌಡಾ  – ವಾಯವ್ಯ ಭಾಗದ ಬಿಳಿಯ-ಬುಡದ ಮ್ಯೂನಿಯಾ . ಭಾರತದ ಉತ್ತರ ಭಾಗದ ಪ್ರಧಾನ ಭೂಭಾಗದ ಕೆಳಗೆ, ಸುಮಾರು 1,500 ಮೀಟರುಗಳಷ್ಟು ASLನಲ್ಲಿರುವ, ಭೂತಾನ್‌ ಮತ್ತು ನೇಪಾಳದ ಹಿಮಾಲಯ ಶ್ರೇಣಿ ಅಡಿಗುಡ್ಡಗಳ ಉತ್ತರದಿಂದ ಉತ್ತರಾಖಾಂಡ್‌‌ನ (ಭಾರತ) ಡೆಹ್ರಾಡೂನ್‌ ಪ್ರದೇಶದವರೆಗೆ.
ಮುಖ ಮತ್ತು ದೊಡ್ಡಗರಿಗಳ ಮೇಲಿನದನ್ನು ಹೊರತುಪಡಿಸಿ, ಮೇಲ್ಭಾಗದಲ್ಲಿ ಮಧ್ಯಮ ಕಂದು ಬಣ್ಣವನ್ನು, ಕೆಳಭಾಗದಲ್ಲಿ ಮಾಸಲು ಹಳದಿ ಬಣ್ಣವನ್ನು ಹೊಂದಿರುತ್ತದೆ.
 ಲೊಂಚುರಾ (ಸ್ಟ್ರಯೇಟಾ) ಡೊಮೆಸ್ಟಿಕಾ  – ಸಣ್ಣಗಾತ್ರದ ಬಿಳಿಯ ಗೀಜಗ . ಪಳಗಿಸಿದ ಜಾತಿಯಿದು; ಜಪಾನ್‌‌ನಲ್ಲಿ ದೇಶೀಯವಾಗಿಸಲ್ಪಟ್ಟಿದೆ.
ಈ ಪೈಕಿಯ ಹಲವಾರು ತಳಿಗಳನ್ನು ಅಭಿವೃದ್ಧಿಪಡಿಸಲಾಗಿದ್ದು, ಬಿಳಿಯ ಬಣ್ಣದಿಂದ ಮೊದಲ್ಗೊಂಡು ಬಹುತೇಕ ಹಳದಿ ಬಣ್ಣದ, ಬೂದು, ಕೆಂಗಂದು ಬಣ್ಣದ ಮತ್ತು ಕಂದು ಬಣ್ಣಗಳೇ ಅಲ್ಲದೇ, ಬಹುತೇಕ ಕಪ್ಪಗಿರುವ ಬಣ್ಣದವರೆಗೆ ಇವುಗಳ ಶ್ರೇಣಿಯಿದ್ದು, ಹೆಚ್ಚೂಕಡಿಮೆ ನಸುಬಣ್ಣದ ಹೊಟ್ಟೆಯನ್ನು ಅವು ಹೊಂದಿರುತ್ತವೆ; ದ್ವಿವರ್ಣದ ಪಕ್ಷಿಗಳು ಸಾಮಾನ್ಯವಾಗಿರುತ್ತವೆ, ಮತ್ತು ಜುಟ್ಟುಗಳು ಅಥವಾ ಸುರುಳಿ ಸುತ್ತಿಕೊಂಡ ಪುಕ್ಕಗಳನ್ನು ಹೊಂದಿರುವ ಹೆಚ್ಚು ವಿಲಕ್ಷಣವಾದ ತಳಿಗಳೂ ಸಹ ಲಭ್ಯವಿವೆ.
 ಲೊಂಚುರಾ ಸ್ಟ್ರಯೇಟಾ ಸೆಮಿಸ್ಟ್ರಯೇಟಾ  (ಹ್ಯೂಮ್‌ 1874) – ನಿಕೋಬಾರ್‌ ಬಿಳಿಯ-ಬುಡದ ಮ್ಯೂನಿಯಾ . ಕಾರ್‌‌ ನಿಕೋಬಾರ್‌ ಮತ್ತು ಮಧ್ಯದ (ನ್ಯಾನ್‌ಕೌರಿ) ಗುಂಪು, ನಿಕೋಬಾರ್‌ ದ್ವೀಪಗಳು
 ಲೊಂಚುರಾ ಸ್ಟ್ರಯೇಟಾ ಸ್ಕ್ವಾಮಿಕೋಲಿಸ್‌  – ಚೀನೀ ಬಿಳಿಯ-ಬುಡದ ಮ್ಯೂನಿಯಾ . ನೈಋತ್ಯ ಭಾಗದ ಚೀನಾ ಮತ್ತು ಮಗ್ಗುಲಿನ ಪ್ರದೇಶಗಳು.
 ಲೊಂಚುರಾ ಸ್ಟ್ರಯೇಟಾ ಸ್ಟ್ರಯೇಟಾ  (ಲಿನಿಯಸ್‌, 1766) – ನೈಋತ್ಯ ಭಾಗದ ಬಿಳಿಯ-ಬುಡದ ಮ್ಯೂನಿಯಾ . ಭಾರತದ ದಕ್ಷಿಣ ಭಾಗದ ಪ್ರಧಾನ ಭೂಭಾಗ
ಮೇಲ್ಭಾಗದಲ್ಲಿ ಗಾಢ ಚಾಕೊಲೇಟ್‌-ಕಂದು ಬಣ್ಣವಿರುತ್ತದೆ, ಕೆಳಭಾಗದಲ್ಲಿ ಬಿಳಿಯ ಬಣ್ಣವಿರುತ್ತದೆ.

ಪರಿಸರವಿಜ್ಞಾನ

ಬಿಬಿಳಿಪೃಷ್ಠದ ರಾಟವಾಳ ಪಕ್ಷಿಯು ಒಂದು ಸಾಮಾನ್ಯವಾದ ಸ್ಥಾನಿಕ ಜೀವಿಜನಕವಾಗಿದ್ದು, ದಕ್ಷಿಣ ಏಷ್ಯಾದಿಂದ ಚೀನಾದ ದಕ್ಷಿಣ ಭಾಗದವರೆಗೆ, ಪೂರ್ವದಿಂದ ತೈವಾನ್‌‌‌‌ವರೆಗೆ, ಮತ್ತು ಆಗ್ನೇಯ ಏಷ್ಯಾದ ದಕ್ಷಿಣ ಭಾಗದಿಂದ ಸುಮಾತ್ರಾವರೆಗೆ ಇದರ ಹರಡಿಕೆಯಿದೆ; ಇದು ಮುಕ್ತ ಕಾಡುಪ್ರದೇಶ, ಹುಲ್ಲುಗಾವಲು ಮತ್ತು ಕುರುಚಲು ಕಾಡು ಪ್ರದೇಶಕ್ಕೆ ಆಗಿಂದಾಗ್ಗೆ ಹೋಗುತ್ತಿರುತ್ತದೆ, ಹಾಗೂ ವ್ಯವಸಾಯದ ಭೂಬಳಕೆಗೆ ಚೆನ್ನಾಗಿ ಹೊಂದಿಕೊಳ್ಳಲು ಸಮರ್ಥವಾಗಿರುತ್ತದೆ. ಇದೊಂದು ಹಿಂಡಿನ ಪಕ್ಷಿಯಾಗಿದ್ದು ಮುಖ್ಯವಾಗಿ ಬೀಜಗಳನ್ನು ತಿನ್ನುತ್ತದೆ, ಗುಂಪುಗಳಲ್ಲಿ ಕೆಳಕುರುಚಲು ಪ್ರದೇಶದ ಮೂಲಕ ಸಾಗುತ್ತದೆ ಮತ್ತು ಕೆಲವೊಮ್ಮೆ  ಮೆದುದಿಂಡು-ಗಂಟಲಿನ ಹರಟೆಹಕ್ಕಿಗಳಂಥ (ಪೆಲ್ಲೋರ್ನಿಯಂ ರೂಫಿಸೆಪ್ಸ್‌ ) ಇತರ ಪಕ್ಷಿಗಳ ಜೊತೆಗೂಡಿ ಸಾಗುತ್ತದೆ. ಇದರ ಗೂಡು ಗುಮ್ಮಟಾಕಾರದಲ್ಲಿರುವ ಹುಲ್ಲಿನ ಒಂದು ದೊಡ್ಡ ರಚನೆಯಾಗಿದ್ದು, ಒಂದು ಮರ, ಪೊದೆ ಅಥವಾ ಹುಲ್ಲಿನಲ್ಲಿ ಕಂಡುಬರುತ್ತದೆ ಹಾಗೂ ಇದರಲ್ಲಿ 3-8 ಬಿಳಿಯ ಮೊಟ್ಟೆಗಳನ್ನು ಪಕ್ಷಿಯು ಇರಿಸುತ್ತದೆ.

ಇದು ತನ್ನ ದೊಡ್ಡ ಶ್ರೇಣಿಯ ಉದ್ದಕ್ಕೂ ಸಾಮಾನ್ಯವಾಗಿರುವ ಮತ್ತು ವ್ಯಾಪಕವಾಗಿ ಹಬ್ಬಿರುವ ಪಕ್ಷಿಯಾಗಿದ್ದು, ಈ ಕಾರಣದಿಂದಾಗಿ IUCN ವತಿಯಿಂದ ಒಂದು ಅಪಾಯಕ್ಕೊಳಗಾದ ಜಾತಿ ಎಂಬುದಾಗಿ ಪರಿಗಣಿಸಲ್ಪಟ್ಟಿಲ್ಲ. ವಾಸ್ತವವಾಗಿ ಹೇಳಬೇಕೆಂದರೆ, ಸ್ಥಳೀಯವಾಗಿ ಇದು ಕಾಳುಗಳಿಗೆ ಹಾಗೂ ಅದೇ ಬಗೆಯ ಧಾನ್ಯಗಳಿಗೆ ಒಂದು ಅನಿಷ್ಟಕರ ವಿನಾಶಕಾರಿಯಾಗಿ ಪರಿಣಮಿಸಬಹುದು. ನಿಕೋಬಾರ್‌ ದ್ವೀಪಗಳ ಉಪಜಾತಿಯೂ ಸಹ ತನ್ನ ಸೀಮಿತ ಶ್ರೇಣಿಯೊಂದಿಗೆ ಮಾನವ ನೆಲಸುನಾಡಿನೊಂದಿಗೆ ಚೆನ್ನಾಗಿ ನಿಭಾಯಿಸಿಕೊಂಡು ಹೋಗಲು ಸಮರ್ಥವಾಗಿರುವಂತೆ ತೋರುತ್ತದೆ. ಬಿಳಿಯ-ಬುಡದ ಮ್ಯೂನಿಯಾ ಪಕ್ಷಿಯು ದಟ್ಟವಾದ ಕೆಳಕುರುಚಲು ಪ್ರದೇಶದಲ್ಲಿ ವಾಸಿಸುತ್ತಿರುವ ಒಂದು ಮಂಕಾದ ನಸುಕಂದು-ಬಣ್ಣದ ಹಾಗೂ ಏಕಾಂತ ವಾಸಿಯಾದ ಪಕ್ಷಿಯಾಗಿದೆ. ಹೀಗಾಗಿ, ಇದು ಪರಿಗಣನಾರ್ಹ ಸಂಖ್ಯೆಗಳಲ್ಲಿ ಕಂಡುಬರುವ ಪ್ರದೇಶಗಳಲ್ಲಿಯೂ ಈ ಪಕ್ಷಿಯು ಅವಶ್ಯವಾಗಿ ಗಮನ ಸೆಳೆಯುವುದಿಲ್ಲ.

ಅಡಿ ಟಿಪ್ಪಣಿಗಳು

ಉಲ್ಲೇಖಗಳು

 ‌‌ಬ್ಯಾಂಗ್ಸ್, ಔಟ್‌ರಾಮ್‌ (1932): ಬರ್ಡ್ಸ್‌ ಆಫ್‌ ವೆಸ್ಟರ್ನ್‌ ಚೈನಾ ಒಬ್ಟೇನ್ಡ್‌ ಬೈ ದಿ ಕೆಲ್ಲಿ-ರೂಸ್‌ವೆಲ್ಟ್ಸ್ ಎಕ್ಸ್‌ಪೆಡಿಷನ್‌. ಫೀಲ್ಡ್‌ ಮ್ಯೂಸ್‌.  ನ್ಯಾಷನಲ್ ಹಿಸ್ಟರಿ  ಜೂವಾಲಜಿಕಲ್‌‌  ಸೀರೀಸ್‌  18 (11): 343-379. ಸಂಪೂರ್ಣ ಪಠ್ಯ at the ಅಂತರ್ಜಾಲ ಸಂಗ್ರಹಾಗಾರ
 
 ಗ್ರಿಮೆಟ್‌, ರಿಚರ್ಡ್‌; ಇನ್‌ಸ್ಕಿಪ್‌, ಕರೋಲ್‌, ಇನ್‌ಸ್ಕಿಪ್‌, ಟಿಮ್‌ & ಬೈಯರ್ಸ್‌, ಕ್ಲೈವ್‌ (1999): ಬರ್ಡ್ಸ್‌ ಆಫ್‌ ಇಂಡಿಯಾ, ಪಾಕಿಸ್ತಾನ್‌, ನೇಪಾಳ್‌, ಬಾಂಗ್ಲಾದೇಶ್‌, ಭೂತಾನ್‌, ಶ್ರೀಲಂಕಾ, ಅಂಡ್‌ ದಿ ಮಾಲ್ಡೀವ್ಸ್‌ . ಪ್ರಿನ್ಸ್‌‌ಟನ್‌ ಯೂನಿವರ್ಸಿಟಿ ಪ್ರೆಸ್‌, ಪ್ರಿನ್ಸ್‌‌ಟನ್‌, N.J.. ISBN 0-691-04910-6
 ಇನ್‌ಸ್ಕಿಪ್‌, ಕರೋಲ್‌; ಇನ್‌ಸ್ಕಿಪ್‌, ಟಿಮ್‌ & ಶೆರುಬ್‌ (2000): ದಿ ಆರ್ನಿತೋಲಾಜಿಕಲ್‌ ಇಂಪಾರ್ಟೆನ್ಸ್‌ ಆಫ್‌ ಥ್ರುಮ್‌ಶಿಂಗ್ಲಾ ನ್ಯಾಷನಲ್‌ ಪಾರ್ಕ್‌ ಭೂತಾನ್‌. ಫೋರ್ಕ್‌ಟೈಲ್‌  14 : 147-162. PDF ಸಂಪೂರ್ಣ ಪಠ್ಯ
 ಶಂಕರನ್‌, R. (1991): ಆನ್‌ ಅನೋಟೇಟೆಡ್‌ ಲಿಸ್ಟ್‌ ಆಫ್‌ ದಿ ಎಂಡಮಿಕ್‌ ಅವಿಫೌನಾ ಆಫ್‌ ದಿ ನಿಕೋಬಾರ್‌ ಐಲೆಂಡ್ಸ್‌. ಫೋರ್ಕ್‌ಟೈಲ್‌  13 : 17-22. PDF ಸಂಪೂರ್ಣ ಪಠ್ಯ 
 ಸಿಂಗ್‌, A.P. (2002): ನ್ಯೂ ಅಂಡ್‌ ಸಿಗ್ನಿಫಿಕೆಂಟ್‌ ರೆಕಾರ್ಡ್ಸ್‌ ಫ್ರಂ ಡೆಹ್ರಾಡೂನ್‌ ವ್ಯಾಲಿ, ಲೋಯರ್‌ ಘರ್‌ವಾಲ್‌ ಹಿಮಾಲಯಾಸ್‌, ಇಂಡಿಯಾ. ಫೋರ್ಕ್‌ಟೈಲ್‌  18 : 151-153. PDF ಸಂಪೂರ್ಣ ಪಠ್ಯ

ಬಾಹ್ಯ ಕೊಂಡಿಗಳು‌
 ಬರ್ಡ್‌ಲೈಫ್‌ ಸ್ಪೀಷೀಸ್‌ ಫ್ಯಾಕ್ಟ್‌ಶೀಟ್‌ 

ಲೊಂಚುರಾ
ಅರಗು ಕೊಕ್ಕಿನ ಹಕ್ಕಿಗಳು
ಏಷ್ಯಾದ ಪಕ್ಷಿಗಳು
ಬಾಂಗ್ಲಾದೇಶದ ಪಕ್ಷಿಗಳು
ಭೂತಾನ್‌‌ನ ಪಕ್ಷಿಗಳು
ಕಾಂಬೋಡಿಯಾದ ಪಕ್ಷಿಗಳು
ಚೀನಾದ ಪಕ್ಷಿಗಳು
ಭಾರತದ ಪಕ್ಷಿಗಳು
ಇಂಡೋನೇಷ್ಯಾದ ಪಕ್ಷಿಗಳು
ಲಾವೋಸ್‌ನ ಪಕ್ಷಿಗಳು
ಮಲೇಷ್ಯಾದ ಪಕ್ಷಿಗಳು
ಬರ್ಮಾದ ಪಕ್ಷಿಗಳು
ನೇಪಾಳದ ಪಕ್ಷಿಗಳು
ಸಿಂಗಪೂರ್‌‌ನ ಪಕ್ಷಿಗಳು
ಶ್ರೀಲಂಕಾದ ಪಕ್ಷಿಗಳು
ತೈವಾನ್‌ನ ಪಕ್ಷಿಗಳು
ಥೈಲ್ಯಾಂಡ್‌ನ ಪಕ್ಷಿಗಳು
ವಿಯೆಟ್ನಾಂನ ಪಕ್ಷಿಗಳು